ໂຄງການສ້າງໂລກໃຫ້ດີຂຶ້ນກວ່າເກົ່າຂອງທ່ານ ໄບເດັນ ແມ່ນເພື່ອຕອບໂຕ້ ຕໍ່ໂຄງການ ນຶ່ງແລວທາງ ນຶ່ງເສັ້ນທາງຂອງ ຈີນ
ທ່ານ ແລະ ບັນດາຜູ້ນຳໂລກຫຼາຍກວ່າ 100 ຄົນໄດ້ລົງນາມໃນຂໍ້ຕົກລົງສະພາບອາກາດເພື່ອຊ່ວຍຮັກສາອຸນຫະພູມໂລກໃຫ້ຕໍ່າກວ່າ 1.5 ອົງສາແຊວຊຽດ. 
ປະທານາທິບໍດີ ສະຫະລັດ ທ່ານ ໂຈ ໄບເດັນ ໄດ້ໃຊ້ການປະຊຸມທີ່ຢູ່ນອກກອງ ປະຊຸມໃຫຍ່ກ່ຽວກັບສະພາບອາກາດປ່ຽນແປງຂອງສະຫະປະຊາຊາດ, ທີ່ຮູ້ຈັກ ກັນດີວ່າ COP26 ນັ້ນ, ເພື່ອຜັກດັນວິໄສທັດຂອງທ່ານສຳລັບໂຄງການ ພື້ນ ຖານໂຄງລ່າງການຮ່ວມມືໂລກສີຂຽວ ທີ່ທ່ານໄດ້ກ່າວວ່າຈະຕັ້ງ “ເສັ້ນທາງທີ່ຍືນ ຍົງໄປສູ່ການປ່ອຍອາຍແກັສພິດເປັນສູນພາຍໃນປີ 2050,” ແລະ ພ້ອມກັນນັ້ນ ໄດ້ສະໜອງທາງເລືອກອື່ນໆແທນໃຫ້ໂຄງການນຶ່ງແລວທາງນຶ່ງເສັ້ນທາງຂະໜາດໃຫຍ່ຂອງຈີນ ທ່ານໄບເດັນ ກ່າວໃນກອງປະຊຸມໂຕະມົນໃນເມືອງກລາສໂກ ປະເທດ ສກັອດ ແລນວ່າ “ໂຄງການສ້າງຄືນໃຫ້ດີກວ່າເກົ່າ, ໂຄງການສີຂຽວສະອາດຂອງ ອັງກິດ, ແລະໂຄງການທາງຜ່ານໂລກ ແລະສີຂຽວສະອາດ ທັງໝົດແມ່ນເປັນ ສ່ວນນຶ່ງຂອງການປະຕິບັດການຮ່ວມລະຫວ່າງບັນດາຄູ່ພາຄີຂອງບັນດາ ປະເທດທີ່ມີເສດຖະກິດກ້າວໜ້າທີ່ສຸດ 7 ປະເທດ ຫຼື G-7 ເພື່ອສະໜັບສະໜູນພື້ນ ຖານໂຄງລ່າງທີ່ມີຄຸນນະພາບສູງ ແລະຍືນຍົງ ” ທ່ານ ແລະ ບັນດາຜູ້ນຳໂລກຫຼາຍກວ່າ 100 ຄົນໄດ້ລົງນາມໃນຂໍ້ຕົກລົງ ດ້ານດິນຟ້າອາກາດເພື່ອຊ່ວຍຮັກສາອຸນຫະພູມໂລກໃຫ້ຕໍ່າກວ່າ 1 5 ອົງສາ ແຊລຊຽສ ທ່ານ ໄບເດັນ ໄດ້ເປີດແຜນການສ້າງໂລກໃຫ້ດີຂຶ້ນກວ່າເກົ່າຂອງທ່ານ ຫຼື B3W ໃນລະຫວ່າງກອງປະຊຸມສຸດຍອດ G-7 ໃນເດືອນມິຖຸນາທີ່ຜ່ານມາ ໂດຍມີເປົ້າໝາຍທີ່ຈະສ້າງ “ພື້ນຖານທີ່ຜັກດັນໂດຍມີຄຸນຄ່າ, ມາດຕະຖານສູງ ແລະໂປ່ງໃສ” ເພື່ອຊ່ວຍບັນດາໂຄງການການເງິນໃນປະເທດທີ່ກຳລັງ ພັດທະນາ ສິ່ງດັ່ງກ່າວນັ້ນຈະເຮັດໃຫ້ມັນເປັນທາງເລືອກອື່ນທີ່ເຫັນໄດ້ຊັດຕໍ່ໂຄງການນຶ່ງ ແລວທາງນຶ່ງເສັ້ນ ທາງທີ່ມີມູນຄ່າຫຼາຍພັນຕື້ໂດລາຂອງປັກກິ່ງ ໂຄງການພັດ ທະນາສາກົນດັ່ງກ່າວໄດ້ໃຫ້ເງິນຊ່ວຍ ເຫຼືອບັນດາໂຄງການພື້ນຖານໂຄງລ່າງ ໃນເອເຊຍ, ອາຟຣິກາ ແລະ ອາເມຣິກາລາຕິນ ແລະ ໄດ້ສ້າງຄວາມກ້າວໜ້າໃນ ຢູໂຣບ ທ່ານ ໄບເດັນກ່າວວ່າ ມັນມີຄວາມຕ້ອງການອັນຮີບດ່ວນສຳລັບການພັດທະນາ ພື້ນຖານໂຄງລ່າງໃນປະເທດຕ່າງໆ ພື້ນຖານໂຄງລ່າງທີ່ເປັນບູລິມະສິດສູງສຸດ ເວລາເຈົ້າສ້າງມັນ ມັນຈະເປັນບູລິມະສິດໃນການຕໍ່ສູ້ກັບການປ່ຽນແປງຂອງ ດິນຟ້າອາກາດຈາກເວລາທີ່ຊ້ວນໄດ້ຖືກສັບເຂົ້າໄປໃນດິນ ແລະ ເລີ່ມຕົ້ນການ ເຕີບໂຕຂອງເສດຖະກິດສີຂຽວ ” ຮາກຖານສຳລັບໂຄງການຂອງສະຫະລັດ ດັ່ງກ່າວແມ່ນໄດ້ເລີ່ມຂຶ້ນແລ້ວ ບັນດາເຈົ້າໜ້າທີ່ທີ່ນຳໜ້າໂດຍຮອງທີ່ປຶກສາດ້ານຄວາມປອດໄພແຫ່ງຊາດ ຂອງສະຫະລັດ ທ່ານ ດາລີບ ຊິງ ແມ່ນຢູ່ໃນປະເທດການາ ແລະ ເຊເນກາລ ໃນອາທິດນີ້ເພື່ອສັງເກດການໂຄງການພື້ນຖານໂຄງລ່າງຕ່າງໆ ການໄປທັດສະນະທີ່ເປັນ “ການປຶກສາຫາລື” ດັ່ງກ່າວໄດ້ມີຂຶ້ນຕາມຫຼັງການເດີນທາງ ທີ່ຄ້າຍຄືກັນນີ້ ໄປຍັງເຂດອາເມຣິກາລາຕິນ ໃນເດືອນກັນຍາທີ່່ຜ່ານມາ, ເຊິ່ງທ່ານຊິງ ໄດ້ນຳພາບັນດາຜູ້ແທນຈາກຫລາຍໜ່ວຍງານໄປປະເທດໂຄ ລອມເບຍ, ເອກົວດໍ ແລະ ປານາມາ ການໄປທັດສະນະອື່ນໆອີກຫຼາຍຄັ້ງທີ່ໄປເຖິງຫລາຍຂົງເຂດທີ່ແຕກຕ່າງກັນແມ່ນໄດ້ຖືກວາງແຜນໄວ້ແລ້ວ ທຳນຽບຂາວໄດ້ກ່າວໃນຖະແຫຼງການສະບັບນຶ່ງວ່າ “ວິໄສທັດຂອງທ່ານປະ ທານາທິບໍດີສຳລັບ B3W ແມ່ນເພື່ອເຮັດວຽກກັບບັນດາຄູ່ພາຄີ ທີ່ແລກປ່ຽນມູນ ເຊື້ອປະຊາທິປະໄຕຂອງພວກເຮົາເພື່ອໃຫ້ເງິນຊ່ວຍເຫຼືອ ແລະ ພັດທະນາພື້ນ ຖານໂຄງລ່າງໃນທາງທີ່ໂປ່ງໃສ, ຍືນຍົງ, ຍຶດຕິດກັບມາດຕະຖານສູງ ແລະ ກະຕຸ້ນພາກສ່ວນເອກະຊົນຖ້າມັນມີຄວາມເປັນໄປໄດ້ ”